France 3
France 3 ìsch a frànzeescher äffentliger un regionàler Television-Sander, wo àm 31.Dezamber 1972, ìn dr ehmàliga ORTF, grìnda worra ìsch.
Zitterm Àfàng ìsch sina Bsunderheit a regionàla Speziàliziarung.

Gschìcht 
Àm Àfàng hàt ma da Sander "La troisième chaîne" gnennt uf Frànzeesch (dr drìttrer Sander), wial er noh da "Première chaîne" un "Deuxième chaîne" erschuuna ìsch. Ìm März 1973 hàt's Sandunga ìn Fàrwa z'lüega gaa. Ìn sallera Zit han àlla àndra frànzeescha Sander numma wiss un schwarza Bìlder gsanda, dr drìtter Sander ìsch àlso dr erscht wo Fàrwa ghàà hàt, noh hàt ma'na "La troisième chaîne en couleurs" (dr drìtter Sander uf Fàrwa) gnennt. Àm Àfàng sìn numma a pààr Stunda ìm Tàg Sandunga gsìì.

Àm 7. Oktower 1974 ìsch d'ORTF verschwunda, d verschìedena Sander sìn vum Stààt unàbhangig worra.

Àm 6. Janner 1975 ìsch "France Régions 3" àm Plàtz vum drìtter Sander kumma. D Àbkìrzung "FR3" ìsch vìel benutzt worra.

Ìm Janner 1983 hàt's s erschta Mol Werbung uf FR3 gaa.

Àb'm 5. Septamber 1983 han zwälf regionàla Sander, jeder Tàg drèi Stund làng vorem Owa, ìhra eigane regionàla Sandunga gmàcht.

Àm 7. Septamber 1992 ìsch dr Grupp "France Télévisions" grìnda worra, wo àlla äffentliga Sander vereinigt. France Régions 3 ìsch àn dam Momant wìeder umtaift worra uf "France 3", àss ungfahr àlla Sander vu "France Télévisions" Nama han wo sìch gliicha.

France 3 Alsace 
Scho àm Àfàng vum drìtta Sander hàt's Sandunga üssem Elsàss gaa, durch d "Télévision de Strasbourg".
Dr Sìtz vu "France 3 Alsace" ìsch ìmmer noch z'Stroßburri.

Sandunga uf Frànzeesch 
Zitter 1987 gìt's d Nohchrìchta Sandung vum Owa : "19/20".

Zitter 2001 gìt's lokàla Sandunga vum Unterelsàss : "Strasbourg deux rives" un vum Owerelsàss : "Haute-Alsace".

Zitter 2003 gìt's dr Website alsace.france3.fr.

Sandunga uf Elsasssisch 
Zitter 1989 gìt's a kurza Sandung uf Elsasisch : "Rund um", wo ma vum Mantig bis àm Fritig kàt lüega.

Ànna 1996 hàt France 3 Alsace dr Animàtion Film "Tintin" uf Elsassisch ìwersetzt.
Ànna 2000 hàt France 3 Alsace dr Animàtion Film "les Shadoks" uf Elsassisch ìwersetzt.

Zwìscha 1995 un 2008 hàt àm Sàmschtig z Mittàg d Simone Morgenthaler mìttem Koch Hübert Maetz a Sandung uf Elsassisch ìwer s Kocha gmàcht : "Sür un Siess". Dr Bschluss vu dr Sandung, trotz sim Erfolg, ìsch fer vìel Züeschàuier a Entàuischung gsìì.

Àm Sunntig z Morga ìsch d Sandung GsunTheim, mìttem Christian Hahn. Jedes Mol ìsch a beriahmta Person iglàda, fer ìwer a gwìsses Thema z'reda.

Empfàng vu France 3 
Da Sander bikummt ma durch d ànàlogischa un d digitàla Television, durch dr Kàwel, dr Satellit un d ADSL-TV.

Dr Website www.france3.fr zeigt d meischta Sandunga durch Podcast. D regionàla Sandunga sìn aui do verfiagbàr. D Nohchrìchta Sandunga fìndet ma àlla uf'ra speziàla Sita : jt.fance3.fr.

Referanz 

Färnseh z Frankrych